
ประกาศองค์การบริหารส่วนตำบลหานโพธิ์
	เรื่อง กำหนดช่องทางสำหรับการแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะ หรือไม่ชอบด้วยกฎหมายที่อยู่ในความรับผิดชอบขององค์การบริหารส่วนตำบลหานโพธิ์
									      ...................................................... 
	ตามที่องค์การบริหารส่วนตำบลหานโพธิ์ ได้รับแจ้งจากสำนักเลขาธิการคณะรัฐมนตรีตามมติคณะรัฐมนตรี เมื่อวันที่ 8 มกราคม 2562 เรื่อง มาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ ตามที่คณะกรรมการป้องกันและปราบปรามการทุจริตแห่งชาติเสนอและมอบหมายให้กระทรวงมหาดไทยรับมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะไปพิจารณาดำเนินการ ซึ่งกระทรวงมหาดไทยได้มอบหมายให้กรมส่งเสริมการปกครองส่วนท้องถิ่น ดำเนินการและแจ้งหน่วยงานที่เกี่ยวข้องดำเนินการตามมาตรการป้องกันการละเว้นการปฏิบัติหน้าที่ ในการบังคับใช้กฎหมายเกี่ยวกับป้ายโฆษณาบนทางสาธารณะในมาตรการเร่งด่วนโดยใช้มาตรการทางการบริหารและจัดให้มีช่องทางสำหรับแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย นั้น 
	ดังนั้น เพื่อให้การดำเนินการในเรื่องดังกล่าวเป็นไปด้วยความเรียบร้อย องค์การบริหารส่วนตำบลหานโพธิ์ จึงประกาศกำหนดช่องทางสำหรับการแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย ที่อยู่ในความรับผิดชอบขององค์การบริหารส่วนตำบลหานโพธิ์ เพื่อให้ประชาชนแจ้งเบาะแสโดยมีช่องทางต่างๆ ดังนี้ 
		1. แจ้งเบาะแสด้วยตนเอง ณ องค์การบริหารส่วนตำบลหานโพธิ์ หมู่ที่ 3 ตำบลหานโพธิ์ อำเภอเขาชัยสน จังหวัดพัทลุง 
		2. แจ้งเบาะแสผ่านทางโทรศัพท์หมายเลข 074-610822 ต่อ งานห้องสำนักปลัด 
	   3. แจ้งเบาะแสผ่านทางไปรษณีย์ องค์การบริหารส่วนตำบลหานโพธิ์ หมู่ที่ 3 ตำบลหานโพธิ์ อำเภอเขาชัยสน จังหวัดพัทลุง 93130 
	   4. แจ้งเบาะแสผ่านตู้แสดงความคิดเห็น ณ องค์การบริหารส่วนตำบลหานโพธิ์ หมู่ที่ 3 ตำบลหานโพธิ์ อำเภอเขาชัยสน จังหวัดพัทลุง 
		5. แจ้งเบาะแสผ่านทางเว็บไซต์ www.hanpho.go.th 
		6. แจ้งเบาะแสผ่านทาง (Facebook) องค์การบริหารส่วนตำบลหานโพธิ์
	จึงประกาศโดยทั่วกัน 
[image: ]					ประกาศ ณ วันที่ 25 พฤษภาคม พ.ศ. 2563 
 
										       (นายเทพชัย คงมี) 
									    นายกองค์การบริหารส่วนตำบลหานโพธิ์

